Datum: 22. 5. 2020

Spoštovani uporabniki knjižnice MF UM!

Knjižnica MF UM ponovno odpira vrata v ponedeljek, 25. 5. 2020, in sicer za izposojo gradiva ob delovnikih med 8.00 in 12.00 uro. V tem času lahko prevzamete gradivo, ki ste ga predhodno že rezervirali in naročili. Drugi prostori knjižnice trenutno niso dostopni. Čitalnica je do nadaljnjega zaprta.

**IZPOSOJA GRADIVA**

- Izposodite si lahko le gradivo, ki ga predhodno naročite v COBISS+ s storitvijo Moja knjižnica, prek mCOBISS, na e-naslov knjiznica.mf@um.si ali po telefonu 02/2345850.

- Po oddaji naročila počakajte na potrditev knjižnice, da je gradivo pripravljeno. Ob prevzemu gradiva imejte s seboj kemični svinčnik za podpis zadolžnice.

- Za ranljive skupine je omogočeno pošiljanje gradiva na dom.

- Gradivo, ki ste ga naročili pred zaprtjem knjižnice, je potrebno prevzeti do 1. 6. 2020.

- Brskanje po policah prostega pristopa zaenkrat še ni mogoče.

**VRAČILO GRADIVA**

- Gradivo, ki ga vračate, oddajte v škatlo pri vratarju, saj mora v karanteno. Prosimo, da knjige namestite v vrečko, preden jih oddate v škatlo. Vrečko boste dobili pri vratarju. Vrnjeno gradivo bo 3 dni v karanteni in še vedno zavedeno pri uporabniku. Rezervacija takega gradiva je možna, vendar bo dejanska izposoja mogoča šele po preteku karantene gradiva.

**ROK IZPOSOJE GRADIVA**

- Za podaljšanje roka izposoje že izposojenemu gradivu, prosimo, uporabljajte storitev Moja knjižnica v COBISS+ ali mobilno aplikacijo mCOBISS oz. pišite na e-naslov knjiznica.mf@um.si ali po telefonu 02/2345850.

**POTRDILA O PORAVNANIH VSEH OBVEZNOSTIH**

- Prosimo, da v kolikor potrebujete potrdilo o poravnanih vseh obveznosti do knjižnice, nam prošnjo sporočite na e-naslov knjiznica.mf@um.si ali po telefonu 02/2345850. Po potrdilo ne hodite osebno v knjižnico, ker ga bomo pripravili in posredovali referatu.

V knjižnico lahko vstopate posamično z masko oz. drugo zaščito ustnega in nosnega predela obraza. Ob vstopu in ob odhodu si razkužite roke. Upoštevajte varno razdaljo in označene poti gibanja.

Prosimo vas, da ne vstopate v prostore knjižnice, če imate znake okužbe dihal, povišano telesno temperaturo ali se slabo počutite. Storitve bomo izvajali skladno s priporočili stroke in NIJZ.

 Knjižnica MF UM